b'\n_START_ARTICLE_\nParcul Na\xc8\x9bional S\xc5\x82owi\xc5\x84ski\n_START_SECTION_\nIstorie\n_START_PARAGRAPH_\nPrima ini\xc8\x9biativ\xc4\x83 de \xc3\xaenfiin\xc8\x9bare a unei arii protejate \xc3\xaen locul parcului contemporan a ap\xc4\x83rut \xc3\xaen 1946 \xc8\x99i a fost una dintre temele sumitului \xc8\x99tiin\xc8\x9bi\xc8\x99tilor din Pozna\xc5\x84 \xc8\x99i Gda\xc5\x84sk \xc3\xaen \xc5\x81eba. Parcul a fost creat 21 de ani mai t\xc3\xa2rziu, \xc3\xaen 1967, cu o suprafa\xc8\x9b\xc4\x83 de 180,69 km\xc2\xb2. \xc3\x8en 1977 UNESCO a desemnat parcul ca rezerva\xc8\x9bie a biosferei iar de la 1995 Conven\xc8\x9bia de la Ramsar protejeaz\xc4\x83 zona umed\xc4\x83 (mla\xc8\x99tini) din cadrul parcului. Suprafa\xc8\x9ba parcului a fost m\xc4\x83rit\xc4\x83 la 186,18 km\xc2\xb2, din care 102,13 km\xc2\xb2 sunt ape iar 45,99 km\xc2\xb2 \xe2\x80\x93 p\xc4\x83duri._NEWLINE_Numele parcului vine de la slovincieni (polon\xc4\x83 S\xc5\x82owi\xc5\x84cy), un popor slav care a locuit \xc3\xaen aceast\xc4\x83 regiune. Se poate vedea un sat slovincian reconstruit \xc8\x99i muzeul cultural al slovincienilor \xc3\xaen Kluki.\n_START_SECTION_\nGeografie\n_START_PARAGRAPH_\n\xc3\x8en trecut, teritoriul parcului a fost de fapt un golf al M\xc4\x83rii Baltice. Activitatea natural\xc4\x83 a apelor \xc8\x99i a v\xc3\xa2ntului a format dunele de nisip care au separat golful de la mare, cre\xc3\xa2nd lacul Gardno \xc8\x99i teritoriul ml\xc4\x83\xc8\x99tinos care a devenit dup\xc4\x83 inundare lacul \xc5\x81ebsko. Dunele se mi\xc8\x99c\xc4\x83 datorit\xc4\x83 v\xc3\xa2ntului cu vitez\xc4\x83 de 3-10 metri pe an. Cel mai \xc3\xaenalt punct al parcului este v\xc3\xa2rful Rowok\xc3\xb3\xc5\x82, forma\xc8\x9biune reliefar\xc4\x83 glaciar\xc4\x83._NEWLINE_Apele ocup\xc4\x83 aproximativ 55% de \xc3\xaentreag\xc4\x83 suprafa\xc8\x9b\xc4\x83 a parcului. \xc3\x8en arealul parcului na\xc8\x9bional sunt mai multe lacuri, cele mai mari fiind \xc5\x81ebsko (71,4 km\xc2\xb2, ad\xc3\xa2ncime maxim\xc4\x83 6,3 m), Gardno (24,68 km\xc2\xb2, ad\xc3\xa2ncime maxim\xc4\x83 2,6 m) \xc8\x99i Do\xc5\x82gie Wielkie (1,46 km\xc2\xb2, ad\xc3\xa2ncime maxim\xc4\x83 2,9 m). Lacul Gardno este o r\xc4\x83m\xc4\x83\xc8\x99i\xc8\x9b\xc4\x83 a golfului iar lacul \xc5\x81ebsko a fost format prin inundare. Parcul este str\xc4\x83b\xc4\x83tut\xc4\x83 de \xc8\x99apte r\xc3\xa2uri, cele mai lungi fiind \xc5\x81eba \xc8\x99i \xc5\x81upawa.\n_START_SECTION_\nFlor\xc4\x83 \xc8\x99i faun\xc4\x83\n_START_PARAGRAPH_\nP\xc4\x83durile sunt formate \xc3\xaen mare parte din pini. Aceste arbori acoper\xc4\x83 aproximativ 80% a din totalul suprafe\xc8\x9bei. \xc3\x8en zonele umede cu mla\xc8\x99tini \xc8\x99i sm\xc3\xa2rcuri sunt \xc3\xaent\xc3\xa2lnite plante specifice turb\xc4\x83riilor. Fauna este reprezentat\xc4\x83 de mai multe specii de p\xc4\x83s\xc4\x83rilor (257 de specii diferite), cum ar fi: vulturul codalb, bufni\xc8\x9ba, corbul, leb\xc4\x83da \xc8\x99i mai multe specii de ra\xc8\x9be. Dintre mamifere, cele mai reprezentative sunt cerbul, elanul, mistre\xc8\x9bul \xc8\x99i iepurele.'